《雨夕同叶敛之论诗赋赠 其一》
明代·韩上桂

文章关大化，体格自天成。勿以一时尚，而将千古轻。

先民悬往范，晚代习新声。砥柱今谁在，狂澜且振倾。

作者简介：明广东番禺人，字孟郁，号月峰。幼时家贫，喜读书。向人借《二十一史》，浏览一月，即默识大略。万历二十二年中举。授国子监丞。转永平府通判。巡抚方一藻以其才荐。崇祯末闻帝死讯，愤恨死。